rejauldu/bengali-wikipedia huggingface dataset:
আসিফ এম. আহসানুল হক (জন্ম ১৯৭৬ সালে কক্সবাজার, বাংলাদেশ ) সমসাময়িক বাংলাদেশী স্থপতি। বাংলাদেশের নিজস্ব ধারা ও সংস্কৃতিকে বিবেচনা করে আধুনিক স্থাপত্য চর্চায় নিয়োজিত আছেন। একক ও বহু পরিবার ভিত্তিক আবাসন স্থাপত্যের জন্য তিনি সমাদৃত এবং জাতীয় ও আন্তর্জাতিক পর্যায়ে পুরস্কারপ্রাপ্ত স্থপতি।   জীবনী  কক্সবাজারে তিনি তার শৈশব অতিবাহিত করেন। বাবা মায়ের পঞ্চম সন্তান। কক্সবাজার সরকারি উচ্চ বিদ্যালয় থেকে পড়াশোনা শেষ করে ১৯৯৫ সালে খুলনা বিশ্ববিদ্যালয় থেকে স্থাপত্যে অধ্যয়ন শুরু করেন। ২০০০ সালে স্নাতক শেষ করে পেশাগত চর্চা শুরু করেন। স্থপতি আসিফ এম. আহসানুল হক তার সৃস্টিশীল প্রতিভার স্বাক্ষর রেখে বিভিন্ন প্রকল্পের সাথে যুক্ত হন। আর্কএশিয়া পুরস্কার, বার্জার পুরস্কার ইত্যাদি বিভিন্ন সম্মাননা অর্জন করেন।   পেশাজীবন  স্থাপত্যে স্নাতক শেষ করার পরই স্ত্রী আরিফা আকতারকে সংগে নিয়ে ভেন্না আর্টেক্টস নামে নিজস্ব প্রতিষ্ঠান গড়ে তোলেন।http://vennaarchitects.com/about-us তার স্ত্রীও একজন স্থপতি। পাশাপাশি বিভিন্ন সামাজিক সাংস্কৃতিক ও পেশাজীবী সংগঠনের সাথে কাজ করেন।বাংলাদেশ স্থপতি ইনস্টিটিউটের ২১তম কার্যকরী কমিটিতে ঐতিহ্য ও সংস্কৃতি সম্পাদক হিসেবে দ্বায়িত্ব পালন করেন।IAB Newsletter, issue-01/21 EC,published by Institute of Architects Bangladesh (April'15)   উল্লেখযোগ্য কাজ    রিজিয়া পরম্পরা  উইকেন্ড এড্রেস ফর হারুনস ফ্যামিলি   পুরস্কার     ২০১৩: একক পরিবার আবাসন বিভাগে স্থাপত্যশিল্পের জন্য বার্জার পুরস্কারhttps://vennaarchitects.com/awards/  ২০১৭: বহু পরিবার আবাসন বিভাগে স্থাপত্যশিল্পের জন্য বার্জার পুরস্কার  ২০১৮: বহুতল আবাসিক ভবন রিজিয়িা পরম্পরার ডিজাইনের জন্য আর্কএশিয়া এওয়ার্ড   তথ্যসূত্র   বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী স্থপতি বিষয়শ্রেণী:কক্সবাজার জেলার ব্যক্তি
স্বাদুপানির কুমির , (), (বৈজ্ঞানিক নাম: Crocodylus palustris) হচ্ছে কুমির বর্গের একটি সরীসৃপ। এদের তুণ্ড প্রশস্ত, মাথার সম্মুখভাগ অবতল, চোখের সামনে কোনো খাঁজ থাকে না। প্রাপ্তবয়স্ক কুমিরের দৈর্ঘ্য ৩-৫ মিটার।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৯৫-১৯৬। বাংলাদেশের বন্যপ্রাণী আইনে এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪৮ thumb|left||স্বাদুজলের কুমির, গুজরাত   আরও দেখুন   ঘড়িয়াল  তথ্যসূত্র   বহিঃসংযোগ       বিষয়শ্রেণী:দক্ষিণ এশিয়ার প্রাণিকুল বিষয়শ্রেণী:বাংলাদেশের সরীসৃপ বিষয়শ্রেণী:ভারতের সরীসৃপ বিষয়শ্রেণী:পাকিস্তানের সরীসৃপ বিষয়শ্রেণী:শ্রীলঙ্কার সরীসৃপ বিষয়শ্রেণী:কুমির বিষয়শ্রেণী:১৮৩১-এ বর্ণিত সরীসৃপ বিষয়শ্রেণী:শীর্ষ খাদ্যশিকারী প্রাণী বিষয়শ্রেণী:নেপালের সরীসৃপ বিষয়শ্রেণী:পাকিস্তানের জাতীয় প্রতীক
থাম্ব|ককবরক ভাষা  ককবরক ভাষা (তিপ্রাকক বা ত্রিপুরি ভাষা নামেও পরিচিত) ভারতের ত্রিপুরা অঙ্গরাজ্য এবং পার্শ্ববর্তী বাংলাদেশে বসবাসরত ত্রিপুরি জাতির লোকদের মাতৃভাষা। ককবরক শব্দটি দুইটি অংশ নিয়ে গঠিত। কক অর্থ "ভাষা" আর বরক অর্থ "মানুষ", বিশেষিত অর্থে ত্রিপুরি জাতির মানুষ; অর্থাৎ ককবরক কথাটির অর্থ ত্রিপুরি মানুষের ভাষা।   ইতিহাস  ককবরক ভাষাটি বিভিন্ন রূপে ১ম শতাব্দী থেকেই এই অঞ্চলে প্রচলিত। ঐ শতকে ত্রিপুরার রাজাদের ইতিহাস লিখিত আকারে প্রথম সংরক্ষণ করা শুরু হয়। যে লিপিতে ককবরক ভাষাটি লেখা হত, তার নাম কোলোমা লিপি। ত্রিপুরার রাজাদের কাহিনী রাজরত্নকর নামের গ্রন্থে লিপিবদ্ধ করা হয়। বইটি আদিতে দুর্লবেন্দ্র চোনতাই কোলোমা লিপি ব্যবহার করে ককবরক ভাষাতে রচনা করেছিলেন।  পরবর্তীতে শুক্রেশ্বর ও বাণেশ্বর নামের দুই ব্রাহ্মণ গ্রন্থটিকে প্রথমে সংস্কৃত ভাষায় ও পরে ১৪শ শতকে বাংলা ভাষায় অনুবাদ করেন। ককবরক ভাষায় লেখা আদিগ্রন্থটির আজ আর কোনও অস্তিত্ব নেই। ১৪শ শতক থেকে ২০শ শতক পর্যন্ত ককবরক ভাষাকে স্থানীয় মানুষের মুখের ভাষায় পর্যবসিত করা হয় এবং বাংলা ভাষাকে ত্রিপুরার রাজদরবারের ভাষা বানানো হয়।  ১৯৭৯ সালে ককবরক ভাষাকে ভারতের ত্রিপুরা অঙ্গরাজ্যের সরকারি ভাষার স্বীকৃতি দেওয়া হয়। বর্তমানে এটিকে ভারতের একটি জাতীয় ভাষার মর্যাদা দেওয়া হবে কি না, তা নিয়ে বিতর্ক চলছে।   বই প্রকাশ  বাংলাদেশে ২০২২ সালের ১৫ সেপ্টেম্বর বাংলা বর্ণমালায় ত্রিপুরা সম্প্রদায়ের মাতৃভাষা ককবরক ভাষার প্রথম বই প্রকাশ করা হয় কুমিল্লায়। পূর্বে ইংরেজি বর্ণমালায় ককবরক ভাষার বই ছিল। বাংলা বর্ণমালায় এই প্রথম এ ভাষার বই প্রকাশিত হল।  নমুনা : 'আং বাংলাদেশ ন হামজাগু’ (আমি বাংলাদেশকে ভালোবাসি)।দেশে বাংলায় প্রথম ককবরক ভাষার বই, বাংলাদেশ প্রতিদিন, ১৬ সেপ্টেম্বর ২০২২   আরও দেখুন   ককবরক দিবস  তথ্যসূত্র    বহিঃসংযোগ   ককবরক ভাষার উপর এথনোলগের রিপোর্ট  বিষয়শ্রেণী:ত্রিপুরী সংস্কৃতি বিষয়শ্রেণী:তিব্বতি-বর্মী ভাষা বিষয়শ্রেণী:ভারতের ভাষা বিষয়শ্রেণী:বাংলাদেশের ভাষা বিষয়শ্রেণী:ককবরক বিষয়শ্রেণী:আসামের ভাষা বিষয়শ্রেণী:মিজোরামের ভাষা বিষয়শ্রেণী:মিয়ানমারের ভাষা বিষয়শ্রেণী:ত্রিপুরার ভাষা বিষয়শ্রেণী:পশ্চিমবঙ্গের ভাষা
আনন্দবাজার রেলওয়ে স্টেশন  বাংলাদেশের রংপুর বিভাগের গাইবান্ধা জেলার বন্ধ হয়ে যাওয়া একটি রেলওয়ে স্টেশন।   ইতিহাস  ত্রিমোহনী রেলওয়ে স্টেশন থেকেই ব্রহ্মপুত্র নদের বালাসী ফেরিঘাট সেকশনে ট্রেন চলাচল করত। বালাসী-বাহাদুরাবাদঘাট ফেরি পারাপারের মাধ্যমেই দেওয়ানগঞ্জ-জামালপুর-ময়মনসিংহ হয়ে রাজধানী ঢাকার সঙ্গে ছিল উত্তরাঞ্চলের ৮ জেলার ট্রেন যোগাযোগ। যমুনায় বঙ্গবন্ধু সেতু দিয়ে রেল ও সড়ক যোগাযোগ চালু হওয়ার পর কর্তৃপক্ষ এই রুটের রেলফেরি চলাচল বন্ধ করে দেয়। এতে বন্ধ হয়ে যায় ত্রিমোহিনী-বালাসীঘাট রুটের আনন্দবাজার রেলওয়ে স্টেশন।   পরিষেবা  আনন্দবাজার রেলওয়ে স্টেশনে বর্তমানে কোন ট্রেন পরিষেবা নেই।   সম্পর্কিত নিবন্ধ  রাম সাগর এক্সপ্রেস   তথ্যসূত্র   বিষয়শ্রেণী:গাইবান্ধা জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
থাম্ব|ডান|400px|এসএন ২০০৬জিওয়াই নামীয় অতি নবতারা এবং এনজিসি ১২৬০ নামক ছায়াপথের কেন্দ্রের চিত্র। উপরের ইনসেটের চিত্রটি লিক মানমন্দির থেকে তোলা। এনজিসি ছায়াপথের কেন্দ্রের ছবি নিচের বামে এবং অতি নবতারাটির ছবি উপরে ডানে রয়েছে। আর একেবারে নিচেরটি চন্দ্র মানমন্দির থেকে একই স্কেলে তোলা।(প্রযত্নে: Illustration: NASA/CXC/M.Weiss; X-ray: NASA/CXC/UC Berkeley/N.Smith et al.; IR: Lick/UC Berkeley/J.Bloom & C.Hansen)  এসএন ২০০৬জিওয়াই প্রচণ্ড শক্তিশালী একটি অতি নবতারা যা ২০০৬ সালের ১৮ সেপ্টেম্বরের দিকে আবিষ্কৃত হয়। এটি আবিষ্কার করেছিলেন আর. কুইম্বি এবং পি. মণ্ডল।Supernovae list, accessed May 8, 2007 আবিষ্কারের পর চন্দ্র এক্স-রশ্মি মানমন্দির থেকে একে গভীরভাবে পর্যবেক্ষণ করা শুরু হয়। এছাড়া লিক মানমন্দির সহ আরও কিছু স্থান থেকে পর্যবেক্ষণের কাজ চলতে থাকে। ২০০৭ সালের ৭ মে তারিখে নাসা এবং অন্যান্য আরও কিছু জ্যোতির্বিজ্ঞানী প্রথমবারের মত এই অতি নবতারার বিস্তারিত তথ্য প্রকাশ করে। গবেষণা লব্ধ এই তথ্য থেকে জানা যায়, এই অতি নবতারাটি এখন পর্যন্ত পর্যবেক্ষণকৃত উজ্জ্বলতম নাক্ষত্রিক বিস্ফোরণ।NASA's Chandra Sees Brightest Supernova Ever , NASA Press Release on the Discovery, May 7, 2007   তথ্যসূত্র    বহিঃসংযোগ   NASA's Chandra Sees Brightest Supernova Ever   Workshop on First Stars III website (upcoming conference, links to prior papers)  Giant exploding star outshines previous supernovas (CNN.com)  Space.com article on SN 2006gy.  Star dies in brightest supernova, BBC, Tuesday, 8 May 2007, 03:35 GMT  বিষয়শ্রেণী:অতি নবতারা বিষয়শ্রেণী:অতিনবতারা
যশোর পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। যশোর পল্লী বিদ্যুৎ সমিতি-২ খুলনা বিভাগের যশোর জেলায় ০৫টি জোনাল অফিস, ০৩টি সাব-জোনাল অফিস, ০৩টি এরিয়া অফিস এবং ১৬টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। যশোর পল্লী বিদ্যুৎ সমিতি-২ নিবন্ধিত হয় ২৮ সেপ্টেম্বর, ১৯৭৯ সালে এবং বানিজ্যিকভাবে বিদ্যুতায়িত হয় ০২ ফেব্রুয়ারি, ১৯৮১ সালে।    ইতিহাস  গণপ্রজাতন্ত্রী বাংলাদেশ সরকারের আর্থিক সহায়তায় যশোর জেলার মনিরামপুর, কেশবপুর, অভয়নগর ও নড়াইল জেলার নড়াইল, লোহাগড়া, কালিয়া এবং খুলনা জেলার ফুলতলা উপজেলায় বৈদ্যুতিক অবকাঠামো নির্মাণ করিয়া সংশিস্নষ্ট সকলের ঐকান্তিক প্রচেষ্টায় ২ ফেব্রুয়ারী ১৯৮১ সালে এলাকায় বিদ্যুৎ সরবরাহ শুরু করে। ইতোমধ্যে সমিতি এলাকায় ১৮টি বিদ্যুৎ উপকেন্দ্রের মাধ্যমে ৯২৬০ কিঃ মিঃ বৈদ্যুতিক লাইন নির্মাণ করিয়া ৫,৩৩,৬৪২ টি বিভিন্ন শ্রেণীর গ্রাহককে সংযোগ প্রদানের মাধ্যমে ক্রার্যক্রম অব্যহত রয়েছে। এ সমিতির অধীনে যশোর জেলা, নড়াইল জেলা ও খুলনা জেলার আংশিক, ০৭টি (মণিরামপুর, কেশবপুর, অভয়নগর, ফুলতলা, নড়াইল, লোহাগড়া, কালিয়া) উপজেলা, ৮৪টি ইউনিয়ন ও ১২৩৫টি গ্রাম রয়েছে। এর সদর দপ্তর যশোর জেলার মনিরামপুরে উপজেলায়  অবস্থিত।    জোনাল অফিসসমূহ  এ পল্লী বিদ্যুৎ সমিতি-২র অধীনে থাকা জোনাল অফিসগুলো হচ্ছে:  নওয়াপাড়া জোনাল অফিস  নড়াইল জোনাল অফিস  কেশবপুর জোনাল অফিস  লোহাগড়া জোনাল অফিস  কালিয়া জোনাল অফিস   সাব-জোনাল অফিস   রাজগঞ্জ সাব-জোনাল অফিস  সাগরদাঁড়ি সাব-জোনাল অফিস  সিঙ্গাড়ী সাব-জোনাল অফিস   গ্রাহক সংখ্যা  যশোর পল্লী বিদ্যুৎ সমিতি-২ এর সাড়ে পাঁচ লক্ষেরও বেশি বিভিন্ন শ্রেণীর গ্রাহক রয়েছে।    অন্যান্য তথ্য   মোট আয়তন: ২০০২ বর্গ কিলোমিটার  সিস্টেম লস: ১০.০৩% (জুন, ২০২৩ পর্যন্ত)  উপকেন্দ্রের সংখ্যা: ২০টি  মোট নির্মিত লাইন: ৯৪০৯ কিলোমিটার   তথ্যসূত্র     বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
নাতানজ ইউরেনিয়াম সমৃদ্ধকরণ কেন্দ্র (   ), আনুষ্ঠানিকভাবে শহীদ আহমদী রোশন পারমাণবিক স্থাপনা ( ), হল ইরানের পারমাণবিক স্থাপনাগুলির মধ্যে একটি যা ইউরেনিয়াম সমৃদ্ধকরণের জন্য নাতাঞ্জের কাছে নির্মিত হয়েছিল। এই কেন্দ্রটি ইরানের পারমাণবিক কর্মসূচির অংশ, অর্থনৈতিক নিষেধাজ্ঞার কারণে যার আনুমানিক ব্যয় ২-৩ ট্রিলিয়ন মার্কিন ডলার। এই কেন্দ্রের ভূগর্ভস্থ সমৃদ্ধকরণ কেন্দ্রটি প্রায়  পুরুত্বের একটি কংক্রিটের ঢাল দ্বারা সুরক্ষিত।  ইরানি কর্তৃপক্ষের মতে নিরাপত্তা এবং "সম্ভাব্য বিমান আক্রমণ" থেকে নিরাপদ থাকার জন্য এই কেন্দ্রের গ্যাস সেন্ট্রিফিউজগুলি ভূপৃষ্ঠ থেকে  গভীরে নির্মিত হয়েছিল।  এই পারমাণবিক কেন্দ্রের অস্তিত্ব প্রথম ২০০২ সালে ইরানের পিপলস মুজাহিদিন অর্গানাইজেশন কর্তৃক উন্মোচিত হয়। ২০২৫ সালের জুন মাসে ইরান-ইসরায়েল যুদ্ধের সময় ইসরায়েলি বিমান বাহিনী দ্বারা এই স্থাপনাটিতে ব্যাপক বোমাবর্ষণ করা হয়। আন্তর্জাতিক পরমাণু শক্তি সংস্থার প্রধান রাফায়েল গ্রোসির মতে হামলার সময় উপরের স্থল স্থাপনাটি আংশিকভাবে ধ্বংস হয়ে গেছে বলে জানা গেছে। ২০২৫ সালের ২২ জুন মার্কিন সামরিক বাহিনী দ্বারা এই স্থাপনাটিতে বোমাবর্ষণ করা হয়।   নামকরণ  ২০১২ সালের ফেব্রুয়ারিতে ইরানের তৎকালীন রাষ্ট্রপতি মাহমুদ আহমাদিনেজাদের উপস্থিতিতে ইরানের ৫টি পারমাণবিক কেন্দ্র এবং বিভাগের নাম পাঁচজন নিহত ব্যক্তির নামে পরিবর্তন করা হয়। ২০১২ সালের ১১ জানুয়ারি নিহত মোস্তফা আহমাদি রোশনের স্মরণে নাতানজ পারমাণবিক কেন্দ্রের নাম পরিবর্তন করে "শহীদ আহমাদি রোশন পারমাণবিক স্থাপনা" রাখা হয়।  এর আগে এই পারমাণবিক স্থাপনার নাম ছিল নিকটবর্তী শহর নাতাঞ্জের মতোই। এটি এখনও আন্তর্জাতিকভাবে "নাতাঞ্জ পারমাণবিক স্থাপনা" নামে পরিচিত।   সমৃদ্ধকরণ কেন্দ্র  জ্বালানি সমৃদ্ধকরণ কেন্দ্রটি (FEP) ১০০,০০০ বর্গমিটার এলাকা জুড়ে বিস্তৃত যা ৮ মিটার ভূগর্ভস্থ এবং ২.৫ মিটার পুরু একটি কংক্রিট প্রাচীর দ্বারা সুরক্ষিত যা নিজেই আরেকটি কংক্রিট প্রাচীর দ্বারা সুরক্ষিত। ২০০৪ সালে ছাদটি শক্তিশালী কংক্রিট দিয়ে শক্ত করা হয়েছিল এবং ২২ মিটার মাটি দিয়ে ঢেকে দেওয়া হয়েছিল। কমপ্লেক্সটি মাটির প্রায় তিন তলা নীচে অবস্থিত বলে বর্ণনা করা হয়েছে এবং তিনটি ভূগর্ভস্থ ভবন নিয়ে গঠিত। যার মধ্যে দুটি ৫০,০০০ সেন্ট্রিফিউজ রাখার জন্য নির্মিত হয়েছিল। যার মধ্যে প্রায় ১৪,০০০টি ইনস্টল করা হয়েছে এবং প্রায় ১১,০০০টি চালু আছে এবং গ্যাস সেন্ট্রিফিউজ সমাবেশের জন্য ব্যবহৃত ২৫,০০০ বর্গমিটারের দুটি হলসহ মাটির উপরে ছয়টি ভবন রয়েছে। এছাড়াও এখানে বেশ কয়েকটি প্রশাসনিক ভবন রয়েছে।   ইতিহাস  থাম্ব|নাতানজ পারমাণবিক স্থাপনার প্রবেশপথ   আরও দেখুন    বুশেহর পারমাণবিক বিদ্যুৎ কেন্দ্র  দারখোভিন পারমাণবিক বিদ্যুৎ কেন্দ্র  ফোর্দো ইউরেনিয়াম সমৃদ্ধকরণ কেন্দ্র  ইসফাহান পারমাণবিক প্রযুক্তি/গবেষণা কেন্দ্র  আইআর-৪০  ইরানের বিদ্যুৎ কেন্দ্রের তালিকা  ইরানের পারমাণবিক কর্মসূচি  ইরানের সর্বোচ্চ পারমাণবিক কমিটি   তথ্যসূত্র    বহিঃসংযোগ    নাতানজ সমৃদ্ধকরণ কমপ্লেক্স  ইরানের একটি পারমাণবিক স্থাপনা মাটির নিচে এত গভীর যে মার্কিন বিমান হামলা সম্ভবত সেখানে পৌঁছাতে পারেনি।  ইরানের নাতানজ টানেল কমপ্লেক্স: প্রত্যাশার চেয়েও গভীর, বৃহত্তর  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ইরানের পারমাণবিক স্থাপনা বিষয়শ্রেণী:ইরান বিষয়শ্রেণী:পারমাণবিক অবকাঠামো বিষয়শ্রেণী:ইউরেনিয়াম সমৃদ্ধকরণ স্থান বিষয়শ্রেণী:ইরানের পারমাণবিক কর্মসূচি
আমি বিজয় দেখেছি মূলত এম আর আখতার মুকুলের আত্মকাহিনী ভিত্তিক গ্রন্থ, যেটি মূলত বাংলাদেশের মহান মুক্তিযুদ্ধের ইতিহাস নির্ভর। বইটিতে লেখক বাংলাদেশের মুক্তিযুদ্ধ নিয়ে কথা বলেছেন। বইটিকে লেখক শুধুমাত্র মুক্তিযুদ্ধের সময়ের মধ্যে (২৬ মার্চ - ১৬ ডিসেম্বর) সীমাবদ্ধ রাখেননি, আগরতলা ষড়যন্ত্র মামলা কিংবা বামপন্থী রাজনীতি সহ আরও অনেক কিছুই আলোচনা করেছেন।   বইটির সৌজন্য প্রকাশ  আমি বিজয় দেখেছি, এম আর আখতার মুকুল। পৃষ্ঠা ০৬  সাপ্তাহিক বিচিত্রা  সচিত্র স্বদেশ  সাপ্তাহিক চিত্রবাংলা  সচিত্র সন্ধানী  বাংলার বাণী  প্রেস ইন্সটিটিউট  চলচ্চিত্র ও প্রকাশনা দফতর  আন্তঃবাহিনী জনসংযোগ পরিদফতর  এলিট প্রিন্টিং এ্যান্ড পাকেজেস লিঃ  পদ্মা প্রিন্টার্স এ্যান্ড কালার লিঃ  জেনিথ প্যাকেজেস লিঃ  ঢাকা ডাইং লিঃ, এবং  বেঙ্গল কার্পেটস   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধের বই
পাঁকা ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষার হার ও শিক্ষা প্রতিষ্ঠান  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তি    জনপ্রতিনিধি  বর্তমান চেয়ারম্যান-আব্দুল মালেক মড়ল +প্রাক্তন চেয়ারম্যানগণের তালিকাক্রমিকনামমেয়াদ০১আবদুল মালেক মড়ল২৮.১১.২১-চলমান০২মোঃ জালাল উদ্দিন১০.১০.২০-২৮.১০.২১০৩মোঃ মজিবুর রহমান০৪০৫০৬০৭   আরও দেখুন    রাজশাহী বিভাগ  চাঁপাইনবাবগঞ্জ জেলা   তথ্যসূত্র   বিষয়শ্রেণী:শিবগঞ্জ (চাঁপাইনবাবগঞ্জ) উপজেলার ইউনিয়ন
দক্ষিণ আফ্রিকা পুরুষ ক্রিকেট দল ২০২৪ সালের ফেব্রুয়ারি মাসে দুটি টেস্ট ম্যাচ খেলার জন্য নিউজিল্যান্ড সফর করে।  দলীয় সদস্য  Tim Southee (c)  Tom Blundell (wk)  Devon Conway  Matt Henry  Kyle Jamieson  Tom Latham (wk)  Daryl Mitchell  William O'Rourke  Glenn Phillips  Rachin Ravindra  Mitchell Santner  Neil Wagner  Kane Williamson  Will Young নিল ব্র্যান্ড (অধি.)  এডওয়ার্ড মুর  ক্লাইড ফরচুইন (উই.)  কিগান পিটারসেন  খায়া জোন্দো  জুবায়ের হামজা  ডুয়ান অলিভিয়ের   ডেন প্যাটারসন  ডেন পাইত  ডেভিড বেডিংহাম  মিহলালি এমপংওয়ানা  রুয়ান ডি সোয়ার্ড  রেয়নার্ড ফন টনডার  শন ফন বার্গ  শেপো মোরেকি  ট্যুর ম্যাচ  টেস্ট সিরিজ ১ম টেস্ট  ২য় টেস্ট  তথ্যসূত্র  বহিঃসংযোগ  বিষয়শ্রেণী:২০২৩–২৪-এ আন্তর্জাতিক ক্রিকেট প্রতিযোগিতা বিষয়শ্রেণী:দক্ষিণ আফ্রিকা ক্রিকেট দলের নিউজিল্যান্ড সফর বিষয়শ্রেণী:২০২৪-এ নিউজিল্যান্ডীয় ক্রিকেট বিষয়শ্রেণী:২০২৪-এ দক্ষিণ আফ্রিকান ক্রিকেট
আগাট্টি বিমানবন্দর (আইএটিএ: এজিএক্স, আইসিএও: ভিওএটি) ভারতের কেন্দ্র শাসিত অঞ্চল লাক্ষাদ্বীপের আগাট্টি দ্বীপের দক্ষিণে অবস্থিত একটি বিমানবন্দর। এটি লাক্ষা দ্বীপপুঞ্জের একমাত্র বিমানবন্দর, যা ভারতের পশ্চিম উপকূলে অবস্থিত। এটি একটি ছোট বিমানবন্দর।  ইতিহাস  ১৯৮৭-৮৮ সালে ডরনিয়ার ২২৮ উড়োজাহাজ পরিচালনা করার জন্য বিমানবন্দরটি নির্মিত হয়েছিল এবং ১৬ই এপ্রিল ১৯৮৮ সালে এটির উদ্বোধন করা হয়েছিল। প্রাথমিকভাবে, টার্মিনালটি একটি সামান্য অস্থায়ী কাঠামোর ওপর শুরু হয়েছিল। টার্মিনাল ভবন, এয়ার ট্রাফিক কন্ট্রোল টাওয়ার এবং সম্পর্কিত কাঠামো নির্মাণ ২০০৬ সালে শুরু হয়। তবে, রানওয়ে ও বেসিক স্ট্রিপের প্রস্তাবিত সম্প্রসারণের কারণে টার্মিনাল ভবন নির্মাণ মাঝপথেই বন্ধ করা হয়।  ২৪শে সেপ্টেম্বর ২০১০ সালে এটিআর ৪২ বিমান চালিয়ে এয়ার ইন্ডিয়া রিজিওনাল নামে একটি বিমানসংস্থা কোচির সাথে আগাট্টির সংযোগ স্থাপন করে।  নভেম্বর ২০১০ সালে বিমানবন্দরের রানওয়ের পুনরুজ্জীবন সম্পূর্ণ হয়।    গঠন  আগাট্টি বিমানবন্দরটি ১৮.৫৬ হেক্টর (৪৫.৯ একর) জুড়ে বিস্তৃত। বিমানবন্দরটিতে ০৪/২২ অবস্থানে, ১,২০৪ মিটার লম্বা এবং ৩০ মিটার চওড়া একটি পিচ রানওয়ে রয়েছে এবং এর টার্মিনাল ভবনটি একই সময়ে সর্বোচ্চ ৫০ জন যাত্রীকে পরিচালনা করতে পারে। বিমানচালন সহায়কগুলির মধ্যে রয়েছে একটি ডিএমই এবং এনডিবি। এই বিমানবন্দরটি ভারতের বিমানবন্দর কর্তৃপক্ষ (এএআই) দ্বারা পরিচালিত হয়। Agatti Aerodrome  at Airports Authority of India   পরিষেবা  রানওয়ের সীমাবদ্ধতার কারণে এই এয়ারপোর্ট থেকে এটিআর ৭২ বিমান মাত্র ৫০ জন যাত্রী ও যাত্রীপিছু ১৫ কেজি মাল সামগ্রী সমেত উঠা নাম করতে পারে।  অ্যালায়েন্স এয়ার কোচি থেকে এটিআর ৪২ বিমান পরিষেবা পরিচালনা করে।   সম্প্রসারণ  ৩০০ কোটি টাকা ব্যয়ে এই রানওয়ে সম্প্রসারণ করা হবে এবং কোনও ভারী মালবাহীর সীমাবদ্ধতা ব্যতীত এটিআর-২৭ এর মত বিমান এখানে চালানো যাবে। এএআই মূলত আগাট্টি এবং প্রতিবেশী বসবাসহীন কালপতি দ্বীপের মধ্যে একটি কংক্রিট স্ল্যাব সেতু নির্মাণের পরিকল্পনা করেছিল যাতে এয়ারবাস এ-৩২০ বা বোয়িং ৭৩৭ বিমান পরিচালনা করার জন্য যথেষ্ট বড় রানওয়ে তৈরি করা যায়।  পূর্বে এই পরিকল্পনাটি পরিবেশগত কারণে বাতিল করা হয়েছিল কারণ সেতুটি একটি কচ্ছপের বসতির মধ্য দিয়ে নির্মাণের কথা বলা হয়েছিল এবং কালপতি দ্বীপকে বর্ধিত রানওয়ে দ্বারা করা সংযোগ করার প্রয়োজনে সমান তলে আনার দরকার ছিল।   ভারতের বিমানবন্দর কর্তৃপক্ষ (এএআই) সমুদ্রের উপরে সমতল থেকে উঁচুতে ১,৫০০ ফুট দীর্ঘ সেতু নির্মাণের মাধ্যমে রানওয়েটি সম্প্রসারণের জন্য পরিবেশগত অনুমোদন পেয়েছে।   সংশোধিত মহা পরিকল্পনা অনুযায়ী, ১,৫০০ কোটি টাকা খরচে নিম্নলিখিত কাজগুলি করা হবে:   দুটি দ্বীপে সংযোগ ছাড়াই বিদ্যমান রানওয়েকে দক্ষিণ পশ্চিমে দিকে ল্যাগুন বা আভ্যন্তরিণ নোনাজলের একটি হ্রদের উপর দিয়ে কালপতি দ্বীপের দিকে ৩৩৬ মিটার পর্যন্ত প্রসারিত করা হবে।   নতুন টার্মিনাল ভবন নির্মাণ, এটিসি টাওয়ার, প্রযুক্তি বিভাগ এবং অগ্নিনির্বাপন স্টেশন গুলি ল্যাগুন বা অভ্যান্তরিণ নোনাজলের হ্রদের উপর উত্তর-পশ্চিম দিকে আর.সি.সি. স্তম্ভ দ্বারা আলম্বিত একটি প্ল্যাটফর্ম বা মঞ্চের উপর নির্মাণ করা।  প্রকল্প বাস্তবায়িত হলে তা হবে ভারতের প্রথম সমুদ্র-রানওয়ে বিশিষ্ট প্রথম বিমানবন্দর।   বিমান এবং গন্তব্য    তথ্যসূত্র    বহিঃসংযোগ   বিষয়শ্রেণী:ভারতের বিমানবন্দর বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯৮৮-এ প্রতিষ্ঠিত বিমানবন্দর বিষয়শ্রেণী:১৯৮৮-এ লাক্ষাদ্বীপে প্রতিষ্ঠিত
বিকাশ রঞ্জন দাস (জন্ম: ১৪ জুলাই, ১৯৮২) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের পক্ষে একটিমাত্র টেস্ট ক্রিকেটে অংশ নিয়েছিলেন। দলে তিনি মূলতঃ বামহাতি ফাস্ট মিডিয়াম বোলিংয়ে পারদর্শী ছিলেন। এছাড়াও, ডানহাতে ব্যাটিংয়ে পারদর্শীতা দেখিয়েছেন ‘রাণা’ নামে পরিচিত রঞ্জন দাস। ঘরোয়া প্রথম-শ্রেণীর ক্রিকেটে ঢাকা বিভাগ ও বরিশাল বিভাগের প্রতিনিধিত্ব করেন তিনি। বাংলাদেশ অনূর্ধ্ব-১৯ দলের পক্ষেও খেলেছেন।   খেলোয়াড়ী জীবন  ১৯৯৯-২০০০ মৌসুমে ঢাকা বিভাগের পক্ষে তার প্রথম-শ্রেণীর ক্রিকেটে অভিষিক্ত হন। ১০ নভেম্বর, ২০০০ তারিখে ঢাকার বঙ্গবন্ধু জাতীয় স্টেডিয়ামে বাংলাদেশের ক্রিকেট ইতিহাসের প্রথম টেস্টে দলের অন্যান্য খেলোয়াড়ের পাশাপাশি তারও টেস্ট অভিষেক ঘটে। সফরকারী ভারতের বিপক্ষে অনুষ্ঠিত ঐ খেলায় তিনি সদাগোপান রমেশকে বোল্ড করে একমাত্র উইকেটের সন্ধান পেয়েছিলেন। ব্যাট হাতে নিয়ে করেছিলেন ২ ও ০ রান। বলাবাহুল্য বাংলাদেশ দল ৯ উইকেটে পরাজিত হয়েছিল।  এরপর অবশ্য ২য় এশিয়ান টেস্ট চ্যাম্পিয়নশীপে ১৪-সদস্যবিশিষ্ট বাংলাদেশ দলের সদস্যরূপে মনোনীত হয়েছিলেন। কিন্তু অনুষ্ঠিত দুই টেস্টের কোনটিতেই তার খেলার সুযোগ ঘটেনি। এরফলে ভারতের বিপক্ষে ঐ টেস্টটিই তার একমাত্র টেস্ট ছিল যা বাংলাদেশের এক টেস্টের বিস্ময়কারীরূপে পরিচিত।   অবসর  নিয়মিত আঘাতপ্রাপ্তি ও ঘরোয়া ক্রিকেটে ধারাবাহিক সাফল্য লাভে ব্যর্থ হওয়ায় উজ্জ্বল ভবিষ্যতের সন্ধানকল্পে শিক্ষাজীবনে মনোনিবেশ ঘটালে তার খেলোয়াড়ী জীবনের অকাল সমাপ্তি ঘটে। তবে, ২০০৪-০৫ মৌসুম পর্যন্ত প্রথম-শ্রেণীর ক্রিকেট ও ক্লাব ক্রিকেট খেলেছিলেন তিনি। এ সময় যুগের সাথে তাল মিলিয়ে তিনি বামহাতি স্পিনারের ভূমিকায় অবতীর্ণ হয়েছিলেন।  ২০০০-এর দশকের মাঝামাঝি সময়ে তিনি প্রণয়ঘটিত কারণে ধর্মান্তরিত হন ও ‘মাহমুদুর রহমান’ নামে পরিচিতি ঘটান নিজেকে। বর্তমানে তিনি ব্যাংকিং পেশায় মনোনিবেশ ঘটিয়েছেন। কিশোরগঞ্জভিত্তিক এক ক্রিকেট একাডেমির সাথে সম্পৃক্ত তিনি; যাতে মেহরাব হোসেন অপি ও হাসিবুল হোসেন কোচ হিসেবে দায়িত্ব পালন করছেন।   তথ্যসূত্র    আরও দেখুন   সৌম্য সরকার  এক টেস্টের বিস্ময়কারী  বাংলাদেশী টেস্ট ক্রিকেটারদের তালিকা  ২০০১-০২ এশিয়ান টেস্ট চ্যাম্পিয়নশীপ  ২০০০-০১ ভারত ক্রিকেট দলের বাংলাদেশ সফর   বহিঃসংযোগ   বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী ক্রিকেটার বিষয়শ্রেণী:২১শ শতাব্দীর বাংলাদেশী ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:ইসলামে ধর্মান্তরিত বিষয়শ্রেণী:বরিশাল বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:হিন্দুধর্ম থেকে ইসলামে ধর্মান্তরিত বিষয়শ্রেণী:প্রাক্তন হিন্দু বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:ঢাকা থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
গাভা রামচন্দ্রপুর বাংলাদেশের ঝালকাঠি জেলার অন্তর্গত ঝালকাঠি সদর উপজেলার একটি ইউনিয়ন।   আয়তন  গাভা রামচন্দ্রপুর ইউনিয়নের আয়তন ৩,৭৩৭ একর।   প্রশাসনিক কাঠামো  গাভা রামচন্দ্রপুর ইউনিয়ন ঝালকাঠি সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ঝালকাঠি সদর থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী গাভা রামচন্দ্রপুর ইউনিয়নের মোট জনসংখ্যা ১৯,০০৬ জন। এর মধ্যে পুরুষ ৯,১১৮ জন এবং মহিলা ৯,৮৮৮ জন। মোট পরিবার ৪,৩৭১টি।   শিক্ষা  ২০১১ সালের আদমশুমারি অনুযায়ী গাভা রামচন্দ্রপুর ইউনিয়নের সাক্ষরতার হার ৬৪.৬%।   আরও দেখুন   ঝালকাঠি সদর উপজেলা  ঝালকাঠি সদর থানা  ঝালকাঠি জেলা   তথ্যসূত্র    বহিঃসংযোগ   বিষয়শ্রেণী:ঝালকাঠি সদর উপজেলার ইউনিয়ন
এনএক্সটি ইউকে মার্কিন পেশাদার কুস্তি সংস্থা ওয়ার্ল্ড রেসলিং এন্টারটেইনমেন্টের (ডাব্লিউডাব্লিউই) একটি ব্র্যান্ড ছিল, যা ২০১৬ সালের ১৫ই ডিসেম্বর তারিখে প্রতিষ্ঠিত হয়েছিল এবং ২০২২ সালের ৪ঠা সেপ্টেম্বর তারিখে বিলুপ্ত হয়েছে। ব্র্যান্ড হলো ডাব্লিউডাব্লিউইর কুস্তিগিরদের বিভক্তকারী বিভাগ, যেখানে ব্র্যান্ড এক্সটেনশন কার্যকর হলে কুস্তিগিরগণ সাপ্তাহিক ভিত্তিতে কুস্তি করার জন্য নিযুক্ত করা হন। এনএক্সটিতে নিযুক্ত কুস্তিগিরগণ প্রাথমিকভাবে ব্র্যান্ডের সাপ্তাহিক টেলিভিশন প্রোগ্রাম, এনএক্সটি ইউকেতে কুস্তি লড়ে থাকতো। ব্র্যান্ডটি ডাব্লিউডাব্লিউইর উন্নয়নমূলক ব্র্যান্ড এনএক্সটির একটি উপ-বিভাগ হিসেবে কাজ করেছিল; যার ফলে এনএক্সটি ইউকের কুস্তিগিরগণ এনএক্সটির সাপ্তাহিক এনএক্সটিতে কুস্তি লড়তে পারতো। ডাব্লিউডাব্লিউইর অন্যান্য ব্র্যান্ডের বিপরীতে, এনএক্সটি ইউকে একচেটিয়াভাবে যুক্তরাজ্যে উৎপাদিত হতো এবং বিশেষত উক্ত দেশের কুস্তিগিরদের কেন্দ্র করে ছিল।  ২০২২ সালের ৪ঠা সেপ্টেম্বর তারিখে ওয়ার্ল্ডস কোলাইড অনুষ্ঠানের পরে ব্র্যান্ডটি বিরতিতে চলে যায়। এটি এনএক্সটি ইউরোপ হিসেবে পুনরায় চালু করা হবে, যার ফলে সমস্ত ইউরোপীয় দেশের কুস্তিগিরদের অন্তর্ভুক্ত করার জন্য এটি একটি প্যান-ইউরোপীয় ব্র্যান্ডে প্রসারিত হবে। ২০২৩ সালে টিকেও গ্রুপ হোল্ডিংসের বিভাগ হিসেবে ডাব্লিউডাব্লিউই-ইউএফসি একীভূতকরণের কারণে পুনরায় চালু হওয়ার কথা ছিল।   তথ্যসূত্র    বহিঃসংযোগ           বিষয়শ্রেণী:ডাব্লিউডাব্লিউই এনএক্সটি ইউকে বিষয়শ্রেণী:ডাব্লিউডাব্লিউইর ব্র্যান্ড বিষয়শ্রেণী:২০১৬-এ মার্কিন যুক্তরাষ্ট্রে প্রতিষ্ঠিত
টেস্টে সর্বোচ্চ রান সংগ্রহকারী ইংরেজ ক্রিকেটার খেলোয়াড়  টেস্ট  রান  সর্বোচ্চ  গড়  সেঞ্চুরি অ্যালাস্টেয়ার কুক  ১২৬  ৯,৯৬৪  ২৯৪  ৪৬.৫৬  ২৮ গ্রাহাম গুচ  ১১৮  ৮,৯০০  ৩৩৩  ৪২.৫৮  ২০ অ্যালেক স্টুয়ার্ট  ১৩৩  ৮,৪৬৩  ১৯০  ৩৯.৫৪  ১৫ ডেভিড গাওয়ার  ১১৭  ৮,২৩১  ২১৫  ৪৪.২৫  ১৮ কেভিন পিটারসন  ১০৪  ৮,১৮১  ২২৭  ৪৭.২৮  ২৩ জিওফ্রে বয়কট  ১০৮  ৮,১১৪  ২৪৬*  ৪৭.৭২  ২২ মাইকেল অ্যাথারটন  ১১৫  ৭,৭২৮  ১৮৫*  ৩৭.৬৯  ১৬ ইয়ান বেল  ১১৮  ৭,৭২৭  ২৩৫  ৪২.৬৯  ২২ কলিন কাউড্রে  ১১৪  ৭,৬২৪  ১৮২  ৪৪.০৬  ২২ ওয়ালি হ্যামন্ড  ৮৫  ৭,২৪৯  ৩৩৬*  ৫৮.৪৫  ২২ বিষয়শ্রেণী:ক্রিকেট টেমপ্লেট
লুয়াই ইবনে গালিব ( ) আরবে নবী মুহাম্মদ (সা) এর পূর্বপুরুষ ছিলেন।  মক্কায় বসবাসকারী গালিব ইবনে ফিহের পুত্র ছিলেন তিনি।   ইতিহাস  সাধারণ মত অনুসারে মুহাম্মদ (সা) ছিলেন আবদুল্লাহর পুত্র, খ। 'আবদুল-মুত্তালিব (যার নাম শাইবা), বিন হাশিম (যার নাম 'আমর'), বিন আবদ মানাফ (যার নাম আল মুগিরা), বিন কুসায় (যার নাম জায়েদ), বিন কিলাব, বিন মুররাহ, বিন কা'ব, বিন লুয়াই, বিন গালিব, বিন ফিহর, বিন মালিক, বিন আল-নদর, বিন কিনানা, বিন খুজায়মা, বিন মুদরিকা (যার নাম 'আমির'), বিন ইলিয়াস, বিন মুদার, বিন নিজার, বিন মাআদ্, বিন আদনান, বিন উদদ (বা উদাদ), ....বিন ইয়ারুব, বিন ইয়াশজুব, বিন কিদার, বিন ইসমাইল, বিন ইব্রাহিম।     তথ্যসূত্র   বিষয়শ্রেণী:মুহাম্মাদের পূর্বপুরুষ  বিষয়শ্রেণী:২৭৪-এ জন্ম বিষয়শ্রেণী:৩য় শতাব্দীর আরব ব্যক্তি